
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 542 


22 Ιουνίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των δικαιωμάτων των ιχθυοσκαλών 


για τις παρεχόμενες Υπηρεσίες στους συναλ- 

λασσομένους σε αυτές. 1 

Καθιέρωση εισιτηρίου στο απολιθωμένο δάσος 

Λέσβου. 2 

Ανάκληση της Δ4/390/9.5.95 απόφασης Υπουρ¬ 
γού Εθνικής Παιδείας και θρησκευμάτων. .. 3 
Μετονομασία του Τομέα ΛιβαδοπονΙας και θηρα¬ 
μάτων του Τμήματος Δασολογίας και Φυσικού 


Περιβάλλοντος του Αριστοτελείου Πανεπιστη¬ 


μίου Θεσσαλονίκης. 4 

Τροποποίηση της συστατικής πράξης της Δημοτι¬ 
κής επιχείρησης «ΚΕΝΤΡΟ ΚΟΙΝΩΝΙΚΗΣ 
ΠΡΟΣΤΑΣΙΑΣ ΗΡΑΚΛΕΙΟΥ ΑΤΤΙΚΗΣ».5 


Χορήτηση άδειας άσκησης επαγγέλματος Κοινω¬ 
νικού Λειτουργού στη Φαίδρα Τσιμπιδάκη. .. 6 
Σύσταση Σχολικής Επιτροπής 1ου Γυμνασίου και 
2ου Γυμνασίου Δήμου Σαμίων Νομού Σάμου. 7 
Σύσταση Σχολικής Επιτροπής 1ου Λυκείου Σάμου 
και 2ου Λυκείου Σάμου Δήμου Σαμίων Νομού 
Σάμου. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 1353/13.2.95 από¬ 
φαση Περιφερειακού Διευθυντή Δυτικής Αττι¬ 
κής.9 

Διόρθωση σφάλματος στην 3539/15.2.95 από¬ 
φαση Περιφερειακού Διευθυντή Δυτικής Αττι¬ 
κής.10 

Διόρθωση σφάλματος στην έγκριση του Οργανι¬ 
σμού Εσωτερικής Οργάνωσης και Λειτουργίας 
των Υπηρεσιών της Νομαρχιακής Αυτοδιοίκη¬ 
σης Δυτ. Αττικής.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 267767 (1} 

Καθορισμός των δικαιωμάτων των ιχθυοσκαλών για 

τις παρεχόμενες Υπηρεσίες στους συναλλαασο- 

μένους σε αυτές. 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΓΕΩΡΓΙΑΣ 

Έχοντας υπόψη: 

1. Το άρθρο 3 παρ. 5 του Ν. 1740/87 «αξιοποίηση 
και προστασία κοραλλιογενών σχηματισμών, ιχθυο- 
τρόφων υδάτων, υδατ/γειών και άλλες διατάξεις», 
το οποίο αντικατέστησε το άρθρο 26 του Ν.Δ. 
420/70 «Αλιευτικός Κώδικας». 

2. Την 268564/12.4.94 απόφασή μας «περί κα¬ 
θορισμού δικαιωμάτων ιχθυοσκαλών» (ΦΕΚ 297/ 
τ.Β/21.4.94). 

3. Τις διαμορφωθείσες συνθήκες διακινήσεως 
των αλιευμάτων μέσω των ιχθυοσκαλών. 

4. Την πορεία της ετήσιας μέσης τιμής των αλιευ¬ 
τικών προϊόντων όπως διαμορφώνεται κατά ιχθυό¬ 
σκαλα, καθώς και τον αριθμό των ιχθυοκιβωτίων που 
διακινούνται. 

5. Τα αρ. 5000/1342/22.12.94 και 5000/112/ 
6.2.95 έγγραφα του φορέα Διοίκησης και Διαχείρι¬ 
σης ιχθυοσκαλών «ΕΤΑΝΑΛ Α.Ε.» περί αναθεωρή- 
σεως διατάξεων της ανωτέρω απόφασής μας. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋ¬ 
πολογισμού. 

7. Την αριθ. 6033/13.7.94 απόφαση του Πρωθυ¬ 
πουργού και του Υπουργού Γεωργίας (ΦΕΚ 550/ 
τ.Β'/15.7.94) περί «Ανάθεσης αρμοδιοτήτων 
Υπουργού Γεωργίας στους Υφυπουργούς Γεωρ¬ 
γίας». 

8. Την 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οι¬ 
κονομικών (ΦΕΚ 154/τ.Β77.3.1994) «Ανάθεση αρ¬ 
μοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

1. Καθορίζουμε τα δικαιώματα για τις παρεχόμε- 

νες υπηρεσίες στους συναλλασσόμενους στις ιχθυ¬ 
όσκαλες ως εξής: 

α) Ποσοστό δύο τοις εκατό (2%) επί της αξίας των 
νωπών, ψυγμένων, κατεψυγμένων αλιευμάτων που 
διακινοϋνται και δημοπρατούνται στις ιχθυόσκαλες 
από τους ιδιοκτήτες πωλητές αυτών. 

β) Δραχμές σαράνα (40) για κάθε πλήρες ιχθυοκι¬ 
βώτιο, από τους ανοραστές ή τους διακινητές προς 
άλλες αγορές ή ιχθυόσκαλες. 

γ) Ποσοστό δύο τοις εκατό (2%) επί της μέσης τι¬ 
μής πώλησης των αλιευμάτων που δεν δημοπρατού- 
νται στις ιχθυόσκαλες, και διακινοϋνται προς διάφο¬ 
ρες αγορές ή ιχθυόσκαλες με έκδοση δελτίου απο¬ 
στολής ή ενυπόγραφες δηλώσεις μεταφοράς. Η 
μέση τιμή πώλησης ορίζεται αυτή που διαμορφώ¬ 
θηκε για το είδος του αλιεύματος την προηγούμενη 
ημέρα της διακίνησής των στην συγκεκριμένη ιχθυό¬ 
σκαλα. 

Στην περίπτωση που δεν έχει διενεργηθεί άλλη 
πώληση την προηγούμενη ημέρα της διακίνησης και 
δεν υπάρχει τιμή, λαμβάνεται υπόψη η τελευταία 
μέση τιμή πώλησης που έχει διενεργηθεί στην ιχθυ¬ 
όσκαλα. 

δ) Τα ανωτέρω δικαιώματα ισχύουν και για τα εισα- 
γόμενα αλιεύματα. 

ε) Για τα νωπά, ψυγμένα, καταψυγμένα και τα σε 
άλμη ή ημικατεργασμένα αλιεύματα, εξαίρεση του 
υγράλατου βακαλάου, που προέρχονται από το εξω¬ 
τερικό και δεν υπάρχει στη διασάφηση ή σε οποιο- 
δήποτε άλλο έγγραφο η αξία του αλιεύματος, το ει¬ 
δικό τέλος υπέρ των ιχθυοσκαλών δύο τοις εκατό 
(2%) υπολογίζεται επί της αξίας των αλιευμάτων με 
βάση τη μέση τιμή πώλησης του είδους του αλιεύμα¬ 
τος κατά την προηγούμενη της ημέρας εισόδου του 
στη Χώρα, όπως αυτή έχει διαμορφωθεί στην ιχθυό¬ 
σκαλα που δικαιούται το ειδικό τέλος. 

Εάν κατά την συγκεκριμένη ημέρα δεν έχει υπάρ¬ 
ξει συναλλαγή του είδους του αλιεύματος στην ιχθυ¬ 
όσκαλα, λαμβάνεται υπόψη για τον υπολογισμό της 
αξίας, η μέση τιμή πώλησης της πλέον πρόσφατης, 
προ της εισόδου του αλιεύματος ημέρας. 

2. Ορίζουμε τις παρεχόμενες από τις ιχθυόσκαλες 
υπηρεσίες έναντι των ανωτέρω δικαιωμάτων ως 
ακολούθως: 

α) Δικαίωμα χρήσεως των χώρων της ιχθυόσκαλας 
ή ιχθυαγοράς για τις εργασίες πωλήσεως, συσκευα- 
σίας και ανασυσκευασίας των αλιευμάτων. 

β) Χρήση μεταφορικών μέσων (καρότσια) ως και 
μέσων ζυγίσεως των αλιευμάτων. 

γ) Δωρεάν συντήρηση για ένα εικοσιτετράωρο 
στους θαλάμους συντήρησης νωπών αλιευμάτων. 

δ) Δωρεάν παροχή νερού και φωτισμού στους κοι¬ 
νόχρηστους χώρους. 

ε) Παροχή διευκολύνσεων για κάθε συναλλαγή 
μέσα στους χώρους της ιχθυόσκαλας. 

3. Οι φορτοεκφορτωτικές εργασίες θα γίνονται με 
απευθείας συμφωνία φορτοεκφορτωτών και συναλ¬ 
λασσόμενων. 

4. Η ισχύς της παρούσας αρχίζει από τη δημο¬ 


σίευσή της στην Εφημερίδα της Κυβερνήσεως. 

5. Από της ισχύος της παρούσας καταργείται η 
268564/12.4.94 απόφασή μας. 

Η παρούσα απόφαση να δημοσιευθεί στην Εφη¬ 
μερίδα της Κυβερνήσεως. 

Αθήνα, 5 Ιουνίου 1995 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΦΥΠΟΥΡΓΟΣ ΓΕΩΡΓΙΑΣ 

ΔΗΜ. ΓΕΟΡΓΑΚΟΠΟΥΛΟΣ ΦΛΩΡΟΣ ΚΩΝΣΤΑΝΤΙΝΟΥ 

- 4 - 

Αριθ. 66200/2109 ( 2 ) 

Καθιέρωση εισιτηρίου στο απολιθωμένο δάσος Λέ¬ 
σβου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 
Έχοντας υπόψη: 

1. Τις διατάξεις του άρθρου 21 του Ν. 1790/1988 
(ΦΕΚ 134/τ.Α720.6.88) «Οργάνωση και λειτουργία 
Οργανισμού Ελληνικών Γεωργικών Ασφαλίσεων και 
άλλες διατάξεις» που αντικαταστάθηκε με το άρθρ. 
31 παράγραφος 7 του Ν. 2040/92 (ΦΕΚ 70/τ.Α7 
23.4.92) «Ρύθμιση θεμάτων αρμοδιότητας Υπουρ¬ 
γείου Γεωργίας και νομικών προσώπων εποπτείας 
του και άλλες διατάξεις». 

2. Το Π.Δ. 433/1985 (ΦΕΚ 160/τ.Α') με το οποίο 
κηρύχθηκε ως διατηρητέο μνημείο της φύσης το 
απολιθωμένο δάσος Λέσβου. 

3. Το Π.Δ. 183/94 (ΦΕΚ 120/τ.Α') «Διορισμός 

Υπουργών και Υφυπουργών». * 

4. Την αριθ. 6033/13.7.94 (ΦΕΚ 550/τ.Β/94) ' 
απόφαση του Πρωθυπουργού και του Υπουργού Γε¬ 
ωργίας «Ανάθεση αρμοδιοτήτων στον Υφυπουργό 
Γεωργίας Βασίλειο Βασιλακάκη». 

5. Την αριθ. 8/20.3.95 γνωμοδότηση του Τεχνι¬ 
κού Συμβουλίου Δασών. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Εγκρίνουμε την καθιέρωση εισιτηρίου επίσκεψης 
στο απολιθωμένο δάσος Λέσβου, που έχει κηρυχθεί 
ως διατηρητέο μνημείο της φύσης με το αριθ. 433/ 

1985 (ΦΕΚ 160/τ.Α') Προεδρικό Διάταγμα. 

Το προϊόν του εισιτηρίου θα αποτελεί έσοδο του 
Κεντρικού Ταμείου Γεωργίας, Κτηνοτροφίας και 
Δασών και θα διατίθεται για την κάλυψη δαπανών 
για την προστασία, οργάνωση και λειτουργία των 
προστατευομένων περιοχών της χώρας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 15 Μαΐου 1995 

Ο) ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΓΕΩΡΓΙΑΣ 

ΑΛ. ΠΑΠΑΔΟΠΟΥΛΟΣ ΒΑΣ. ΒΑΧΙΛΑΚΑΚΗΣ 

Αρΐθ. Δ4/456 (3) 

Ανάκληση της Δ4/390/9.5.95 απόφασης Υπουργού 
Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 10 του Ν. 
1566/85 «περί δομής και λειτουργίας της Π/θμιας 
και Δ/θμιας Εκπ/σης και άλλες διατάξεις» (ΦΕΚ 
167/τ.Α'/30.9.85). 

2. Του άρθρου 11 του Ν. 1966/91 (ΦΕΚ147/τ.Α7 
26.9.91). 

3. Την αριθ. Δ4/390/9.5.1995 απόφαση (ΦΕΚ 
445/τ.Β719.5.1995) «Κατάργηση, υποβιβασμός, 
συγχώνευση και διαίρεση δημοτικών σχολείων». 

4. Την αριθ. Η/5615/21.7.94 ΦΕΚ 567/τ.Β7 
21.7.94 απόφαση του Πρωθυπουργού «αρμοδιότη¬ 
τες Αναπληρωτή Υπουργού του ΥΠ.Ε.Π.Θ.». 

5. Το γεγονός ότι εξέλιπαν οι λόγοι που επέβαλαν 
την συγχώνευση των 1ου και 5ου δημοτικών σχο¬ 
λείων Πεύκης. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Ανακαλούμε τη Δ4/390/9.5.95 απόφαση (ΦΕΚ 
445/Τ.Β719.5.95) κατά το μέρος που αφορά τη 
συγχώνευση του 1ου επταθεσίου δημοτικού σχο¬ 
λείου Πεύκης και του 5ου εξαθεσίου δημοτικού σχο¬ 
λείου Πεύκης, σε ένα δωδεκαθέσιο δημοτικό σχο¬ 
λείο με την ονομασία, Ιο δωδεκαθέσιο δημοτικό 
σχολείο Πεύκης του 2ου Γραφείου της Β' Δ/νσης Π/ 
θμιας Εκπ/σης Αθηνών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουνίου 1995^ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Φ. ΠΕΤΙΑΛΝΙΚΟΣ 

♦- 

Αριθ. Β1/218 ' (4) 

Μετονομασία του Τομέα Λιβαδοπονίας και θηραμά¬ 
των του Τμήματος Δασολογίας και Φυσικού Περι¬ 
βάλλοντος του Αριστοτελείου Πανεπιστημίου 

Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 6 παρ. 4 του Ν. 1268/82 όπως συ¬ 
μπληρώθηκε με το άρθρο 48 παρ. Ιε’ του Ν. 
1404/84 και 

2. Του άρθρου 29Α' του Ν. 1558/85, όπως προ¬ 
στέθηκε με το άρθρο 27 του Ν. 2081 /92 (Α' 154). 

3. Της κοινής απόφασης του Πρωθυπουργού και 
του Υπουργού Εθνικής Παιδείας και θρησκευμάτων 
Η/565α «Αρμοδιότητες Υφυπουργού του 
ΥΠ.Ε.Π.Θ.». 


4. Τη γνώμη της Γενικής Συνέλευσης του Τμήμα¬ 
τος Δασολογίας και Φυσικού Περιβάλλοντος του 
Αριστοτελείου Πανεπιστημίου Θεσσαλονίκης (συ¬ 
νεδρίαση 297/7.4.95). 

5. Το γεγονός ότι από τις διατάξεις της απόφασης 
αυτής δεν προκαλείται καμία δαπάνη σε βάρος του 
προϋπολογισμού του Αριστοτελείου Πανεπιστημίου 
Θεσσαλονίκης, αποφασίζουμε: 

Ο Τομέας Λιβαδοπονίας και Θηραμάτων του Τμή¬ 
ματος Δασολογίας και Φυσικού Περιβάλλοντος του 
Αριστοτελείου Πανεπιστημίου Θεσσαλονίκης που 
προ βλέπεται στην Β1/420/1983 (Β' 231) υπουρ¬ 
γική απόφαση, μετονομάζεται σε Τομέα Λιβαδοπο- 
νίας και Αγριας Πανίδας.- Ιχθυοπονίας Γλυκέων 
Υδάτων, χωρίς μεταβολή του γνωστικού του αντικει¬ 
μένου. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουνίου 1995 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 

-♦- 

Αριθ. 10840 (5) 

Τροποποίηση της συστατικής πράξης της Δημοτικής 

επιχείρησης «ΚΕΝΤΡΟ ΚΟΙΝΩΝΙΚΗΣ ΠΡΟΣΤΑ¬ 
ΣΙΑΣ ΗΡΑΚΛΕΙΟΥ ΑΤΤΙΚΗΣ». 

0 ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΑΘΗΝΩΝ 
Έχοντας υπόψη: 

1. Την αριθ. 34.342/91 (ΦΕΚ 973/91 τ.Β ) από¬ 
φαση της Νομαρχίας Ανατολικής Αττικής με την 
οποία ουστήθηκε αμιγής δημοτική επιχείρηση με 
την επωνυμία: «ΚΕΝΤΡΟ ΚΟΙΝΩΝΙΚΗΣ ΠΡΟΣΤΑ¬ 
ΣΙΑΣ ΗΡΑΚΛΕΙΟΥ ΑΤΤΙΚΗΣ» όπως τροποποιηθείσα 
ισχύει. 

2. Τις διατάξεις των άρθρων 260 έως 267, 270, 
274 και 287 του Π.Δ/τος 323/89 (Δ.Κ.Κ.). 

3. Την αριθ. 25027/9.4.84 απόφαση του Υπουρ¬ 
γού Εσωτερικών, που δημοσιεύθηκε στο ΦΕΚ 244/ 
τ.Β 719.4.84. 

4. Τις διατάξεις του Ν. 2240/94 «εκπροσώπηση 
της περιφερειακής διοίκησης στο Νομό». 

5. Την 256/29.11.94 απόφαση του δημοτικού 
Συμβουλίου του Δήμου Ηρακλείου Αττικής, αποφα¬ 
σίζουμε: 

Τροποποιούμε την παρ. 6 της 34342/91 (ΦΕΚ 
973/τ.Β') απόφασης με την οποία ουστήθηκε αμι¬ 
γής δημοτική επιχείρηση «ΚΕΝΤΡΟ ΚΟΙΝΩΝΙΚΗΣ 
ΠΡΟΣΤΑΣΙΑΣ ΗΡΑΚΛΕΙΟΥ» όπως αυτή τροποποιή¬ 
θηκε μεταγενέστερα με τις 19972/14.7.92 (ΦΕΚ 
487/Τ.Β728.7.92), 7942/23.3.93 (ΦΕΚ 256/τ.Β / 
12.4.93), 37051/30.12.93 (ΦΕΚ 68/3.2.94 τ.Β ) 
και 11906/25.4,94 (ΦΕΚ 475/τ.Β724.6.94) απο¬ 
φάσεις της Νομαρχίας Ανατολικής Αττικής ως εξής: 

Το κεφάλαιο της επιχείρησης αυξάνεται κατά 
130.000.000 δραχμές ώστε το συνολικό κεφάλαιο 
της επιχείρησης να φτάσει στο ποσά 335.000.000 
δραχμών. 

Κατά τα λοιπά ισχύει η ανωτέρω 34342/91 από¬ 
φαση, όπως αυτή έχει τροποποιηθεί και ισχύει. 
Κάλυψη δαπάνης 

Αξιό τις διατάξεις της απόφασής μας αυτής προ- 
καλείται δαπάνη σε βάρος του προϋπολογισμού του 
Δήμου Ηρακλείου Αττικής ποσού 130.000.000 δρχ. 
για το τρέχον οικονομικό έτος. 

Για την ανωτέρω δαπάνη έχει εγγράφει πίστωση 
στον προϋπολογισμό του Δήμου έτους 1995, ύψους 
130.000.000 δρχ. στο Κ.Α.Ε. 2/212.9γ. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 26 ΜαΓου 1995 

Ο Περιφερειακός Διευθυντής 
. ΔΗΜΗΤΡΙΟΣ ΚΑΤΡΙΒΑΝΟΣ 

- ♦ - 

Αριθ. 1317 (6) 

Χορήτηση άδειας άσκησής επαγγέλματος Κοινωνι¬ 
κού Λειτουργού στη Φαίδρα Τσιμπιδάκη. 

ο Περιφερειακός διευθυντής ν. δωδ/ςου 

V. 

Με,τη 1296/18.5.95 απόφαση του Περιφερεια¬ 
κού Διευθυντή Δωδεκανήσου χορηγήθηκε άδεια ■ 
άσκησης επαγγέλματος κοινωνικού λειτουργού στη 
Φαίδρα Τσιμπιδάκη του Βασιλείου κάτοικο Δωδεκα¬ 
νήσου. 

Η παρούσα να δημοσιευθεί στην Εφημερίδα της 
Κυβερνήσεως. 

Ρόδος, 18 ΜαΤου 1995 

Ο Διευθυντής 
Π. ΔΙΑΚΟΓΕΩΡΓΙΟΥ 

- ♦ - 

Αριθ. 2346 {7) 

Σύσταση Σχολικής Επιτροπής 1ου Γυμνασίου και 
2ου Γυμνασίου Δήμου Σαμίων Νομού Σάμου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΑΜΟΥ 
Έχοντας υπόψη: 

1. Τις διατάξεις: 

α) Την παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές 
διατάξεις» (Α.110) και 

β) Του άρθρου 187 του δημοτικού και κοινοτικού 
κώδικα (Π.Δ. 323/1989) (Α’ 146). 

2. Την 62/5.4.1995 απόφαση του Δημοτικού 
Συμβουλίου Δήμου Σαμίων του Νομού Σάμου για σύ¬ 
σταση σχολικής επιτροπής. 

3. Την αριθ. 5625/24.7.91 απόφαση Νομάρχη 
Σάμου «σύσταση Σχολικής Επιτροπής 1ου Γυμνα¬ 
σίου και 1ου Λυκείου Δήμου Σαμίων Νομού Σάμου», 
αποφασίζουμε: 

1. Ανακαλούμε την αριθ. 5625/24.7.1991 από¬ 
φαση Νομάρχη Σάμου. 

2. Συνιστούμε στο Δήμο Σαμίων του Νομού Σάμου 
Ιδιο ίδιο Νομικό Πρόσωπο με την επωνυμία: «Πρώτη 


ενιαία Σχολική Επιτροπή 1ου Γυμνασίου Σάμου και 
2ου Γ υμνασίου Σάμου». 

Η συνιστώμενη με την απόφαση αυτή σχολική επι¬ 
τροπή διοικείται από επταμελές Διοικητικό Συμβού¬ 
λιο αποτελούμενο από: 

α) Ένα Δημοτικό Σύμβουλό ή εκπρόσωπο του Δη¬ 
μοτικού Σχολείου ως Πρόεδρο της Σχολικής Επιτρο¬ 
πής. 

β) Τον εκάστοτε Διευθυντή του 1ου Γυμνασίου 
Σάμου. 

γ) Τον εκάστοτε Διευθυντή του 2ου Γυμνασίου 
Σάμου. 

δ) Τον εκπρόσωπο του Συλλόγου Γονέων και Κη¬ 
δεμόνων του 1ου Γυμνασίου Σάμου. 

ε) Τον εκπρόσωπο του Συλλόγου Γονέων και Κη¬ 
δεμόνων του 2ου Γ υμνασίου Σάμου. 

στ) Έναν εκπρόσωπο μαθητικής κοινότητας 1ου 
Γυμνασίου Σάμου. 

ζ) Έναν εκπρόσωπο μαθητικής κοινότητας 2ου 
Γυμνασίου Σάμου. 

3. Η θητεία του πρώτου Διοικητικού Συμβουλίου 
της συνιστώμενης με την απόφαση αυτή Σχολικής 
Επιτροπής λήγει με τη λήξη της δημοτικής και κοινο¬ 
τικής περιόδου 1995-1998. 

Η θητεία των μελών του Διοικητικού Συμβουλίου 
ακολουθεί τη δημοτική και κοινοτική περίοδο. 

4. Το Διοικητικό Συμβούλιο της Σχολικής Επιτρο¬ 
πής εκλέγει τον αντιπρόεδρο και τον γραμματέα 
του. 

5. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, 
φωτισμού, ύδρευσης, τηλεφώνου, αποχέτευσης, 
αγοράς αναλωσίμων υλικών κ.λ.π. 
β) Η αμοιβή καθαριστριών, 
γ) Η εκτέλεση έργων για την επισκευή και συντή¬ 
ρηση των Σχολείων και του κάθε είδους εξοπλισμού 
τους. 

δ) Η εισήγηση προς τις αντίστοιχες διευθύνσεις 
πρωτοβάθμιας και δευτεροβάθμιας (1) εκπαίδευσης 
για τον εφοδιασμό από τον Οργανισμό Σχολικών Κτι¬ 
ρίων των σχολείων με έπιπλα και εξοπλιστικά είδη 
και από το Υπουργείο Εθνικής Παιδείας και θρη¬ 
σκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη 
εκμετάλλευση των σχολικών κυλικείων και 
στ) Η λήψη κάθε άλλου μέτρου που κρίνεται ανα¬ 
γκαίο για τη στήριξη της διοικητικής λειτουργίας των 
σχολικών μονάδων. 

6. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Σαμίων. 
γ) Κάθε είδους εισφορές, δωρεές, κληρονομιές, 
κληροδοσίες. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών, 
ε) Πρόσοδοι από την περιουσία του. 

7. Το Νομικό Πρόσωπο εκπροσωπείται στο δικα¬ 
στήριο και σε κάθε δημόσια αρχή από τον Πρόεδρο 
του Διοικητικού Συμβουλίου και όταν αυτός απου¬ 
σιάζει ή κωλύεται από τον Αντιπρόεδρο. 

8. α) Από τις διατάξεις αυτής της απόφασης προ- 

καλείται δαπάνη οε βάρος του προϋπολογισμού του 
Δήμου Σαμίων Νομού Σάμου δρχ. 500.000 για το 
έτος 1995 και περίπου 500.000 δρχ. για κάθε ένα 
από τα επόμενα οικονομικά έτη. 

β) Για την παραπάνω έχει εγγραφεί σχετική πί¬ 
στωση στον προϋπολογισμό του Δήμου Σαμίων 
έτους 1995 και στον Κ.Α. 212.3, 

Η απόφαση αυτή να δημοσιευθεΐ στην Εφημερίδα 
της Κυβερνήσεως. 

Σάμος, 23 Μάϊου 1995 

Ο Περιφερειακός Διευθυντής 
ΛΑΖΑΡΟΣ Ν. ΘΕΟΦΙΛΟΣ 

-♦- 

Αριθ. 2711 (8) 

Σύσταση Σχολικής Επιτροπής 1ου Λυκείου Σάμου 

και 

2ου Λυκείου Σάμου Δήμου Σαμίων Νομού Σάμου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΑΜΟΥ 

Έχοντας υπόψη: 

1. Τις διατάξεις: 

α) Την παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές 
διατάξεις» (Α.110) και 

β) Του άρθρου 187 του δημοτικού και κοινοτικού 
κώδικα (Π.Δ. 323/1989) (Α' 148). 

2. Την 84/5,4.1995 απόφαση του Δημοτικού 
Συμβουλίου Δήμου Σαμίων του Νομού Σάμου για σύ¬ 
σταση σχολικής επιτροπής. 

3. Την αριθ. 5726/24.7.91 απόφαση Νομάρχη 
Σάμου «σύσταση Σχολικής Επιτροπής 2ου Γυμνα¬ 
σίου και 2ου Λυκείου Δήμου Σαμίων Νομού Σάμου», 
αποφασίζουμε: 

1. Ανακαλούμε την αριθ. 5726/24.7.1991 από¬ 
φαση Νομάρχη Σάμου. 

2. Συνιστούμε στο Δήμο Σαμίων του Νομού Σάμου 
Ιδιο Νομικό Πρόσωπο με την επωνυμία: «2η ενιαία 
Σχολική Επιτροπή 1ου Λυκείου Σάμου και 2ου Λυ¬ 
κείου Σάμου». 

Η συνιστώμενη με την απόφαση αυτή Σχολική Επι¬ 
τροπή διοικείται από επταμελές Διοικητικό Συμβού¬ 
λιο αποτελούμενο από: 

α) Ένα Δημοτικό Σύμβουλο ή εκπρόσωπο του Δη¬ 
μοτικού Σχολείου ως Πρόεδρο της Σχολικής Επιτρο- 
πής. 

β) Τον εκάστοτε Διευθυντή του 1ου Λυκείου Σά¬ 
μου. 

γ) Τον εκάστοτε Διευθυντή του 2ου Λυκείου Σά¬ 
μου. 

δ) Τον εκπρόσωπο του συλλόγου γονέων και Κη¬ 
δεμόνων του 1 ου Λυκείου Σάμου. 

ε) Τον εκπρόσωπο του Συλλόγου Γονέων και Κη¬ 
δεμόνων του 2ου Λυκείου Σάμου. 

στ) Έναν εκπρόσωπο μαθητικής κοινότητας 1ου 

Λυκείου Σάμου. 

ζ) Έναν εκπρόσωπο μαθητικής κοινότητας 2ου 
Λυκείου Σάμου. 

3. Η θητεία του πρώτου Διοικητικού Συμβουλίου 
της συνιστώμενης με την απόφαση αυτή Σχολικής 


Επιτροπής λήγει με τη λήξη της δημοτικής και κοινο¬ 
τικής περιόδου 1995-1998. 

Η θητεία των μελών του Διοικητικού Συμβουλίου 
ακολουθεί τη δημοτική και κοινοτική περίοδο. 

4. Το Διοικητικό Συμβούλιο της Σχολικής Επιτρο¬ 
πής εκλέγει τον αντιπρόεδρο και τον γραμματέα 
του. 

5. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, 
φωτισμού, ύδρευσης, τηλεφώνου, αποχέτευσης, 
αγοράς αναλωσίμων υλικών κ.λ,π. 
β) Η αμοιβή καθαριστριών, 
γ) Η εκτέλεση έργων για την επισκευή και συντή¬ 
ρηση των Σχολείων και του κάθε είδους εξοπλισμού 
τους. 

δ) Η εισήγηση προς τις αντίστοιχες διευθύνσεις 
πρωτοβάθμιας και δευτεροβάθμιας (1) εκπαίδευσης 
για τον εφοδιασμό από τον Οργανισμό Σχολικών Κτι¬ 
ρίων των σχολείων με έπιπλα και εξοπλιστικά είδη 
και από το Υπουργείο Εθνικής Παιδείας και θρη¬ 
σκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη 
εκμετάλλευση των σχολικών κυλικείων και 
στ) Η λήψη κάθε άλλου μέτρου που κρίνεται ανα¬ 
γκαίο για τη στήριξη της διοικητικής λειτουργίας των 
σχολικών μονάδων. 

6. Πόροι της Σχολικής Επιτροπής είναι: 
α) Η ετήσια επιχορήγηση του Κράταβς. 

β) Η ετήσια επιχορήγηση του Δήμου Σαμίων. 
γ) Κάθε είδους εισφορές, δωρεές, κληρονομιές, 
κληροδοσίες. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών, 
ε) Πρόσοδοι από την περιουσία του. 

7. Το Νομικό Πρόσωπο εκπροσωπείται στο δικα¬ 
στήριο και σε κάθε δημόσια αρχή από τον Πρόεδρο 
του Διοικητικού Συμβουλίου και όταν αυτός απου¬ 
σιάζει ή κωλύεται από τον Αντιπρόεδρο. 

8) α) Από τις διατάξεις αυτής της απόφασης προ- 
καλείται δαπάνη σε βάρος του προϋπολογισμού του 
Δήμου Σαμίων Νομού Σάμου δρχ. 500.000 για το 
έτος 1995 και περίπου 500.000 δρχ. για κάθε ένα 
από τα επόμενα οικονομικά έτη. 

β) Για την παραπάνω έχει εγγράφει σχετική πί¬ 
στωση στον προϋπολογισμό του Δήμου Σαμίων 
έτους 1995 και στον Κ.Α. 212.3. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Σάμος, 23 Μαΐου 1995 

Ο Περιφερειακός Διευθυντής 
ΛΑΖΑΡΟΣ Ν. ΘΕΟΦΙΛΟΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στη 1353/13.2.95 απόφαση που δημοσιεύθηκε 
στο ΦΕΚ 249/τ.Β’/4.4.1995 διορθώνεται το λανθα¬ 
σμένο: 

1. Συνιστούμε οτο Δήμο Αγ. Αναργύρων του Νο¬ 
μού Αττικής Ιδιο Νομικό Πρόσωπο με την επωνυμία 
«2η Σχολική Επιτροπή του 2ου Γυμνασίου Αγ. Αναρ¬ 
γύρων» στο σωοτό: 

1. Συνιστούμε στο Δήμο Αγίων Αναργύρων του 
Νομού Αττικής Ιδιο Νομικό Πρόσωπο με την επωνυ¬ 
μία «20η Σχολική Επιτροπή του 2ου Γυμνασίου Αγ. 
Αναργύρων». 

Κατά τα λοιπά, ισχύει ως έχει, η 1353/13.2.95 
απόφασή μας. 


(Από τη Νομαρχία Δυτικής Αττικής) 

-Φ- 


(10) 

Στην 3539/15.2.95 απόφαση που δημοσιεύθηκε 
στο ΦΕΚ 250/τ.Β’/4.4.1995, διορθώνεται το 
εσφαλμένο: «τροποποιούμε την 14523/17.7.91 
απόφασή μας ως εξής: 

1. Παράγραφος 1: Συνιστούμε στο Δήμο Αγίων 
Αναργύρων του Νομού Αττικής, Ιδιο Νομικό Πρό¬ 
σωπο με την επωνυμία «5η Σχολική Επιτροπή του 
3ου και 9ου Δημοτικών Σχολείων και 2ου Γυμνασίου 
Δήμου Αγίων Αναργύρων» στο ορθό «τροποποιούμε 
την 14523/17.7.91 απόφασή μας ως εξής: 

1. Παράγραφος 1: Συνιστούμε στο Δήμο Αγίων 


Αναργύρων του Νομού Αττικής, ίδιο Νομικό Πρό¬ 
σωπο με την επωνυμία «5η Σχολική Επιτροπή του 
3ου και 9ου Δημοτικών Σχολείων Δήμου Αγίων 
Αναργύρων». 


(Από τη Νομαρχία Δυτικής Αττικής) 
-♦- 


( 11 ) 

Στην «Έγκριση του Οργανισμού Εσωτερικής Ορ¬ 
γάνωσης και Λειτουργίας των Υπηρεσιών της Νο¬ 
μαρχιακής Αυτοδιοίκησης Δυτ. Αττικής» που δημο¬ 
σιεύθηκε στο ΦΕΚ 441/τ.Β'/19.5.1995 επιφέρο- 
νται οι πιο κάτω διορθώσεις: 

1. Στο άρθρο «4» από τα λανθασμένα «ΦΕΟΓΑ» 
και «ΒΙΨΑ» στα σωστά «ΡΕΟΟΑ» και «ΠΙΟΑ*. 

2. Στο άρθρο «10» από το λανθασμένο «ΣΕΩΕΣΟ» 
στο σωστό «3ΕνΕ30». 

Στο άρθρο «20» μετά τη λέξη «απόδημους» προ¬ 
στίθεται η εκ παραδρομής παραλειφθείσα φράση 
«που κατάγονται από το Νομό». 

4. Στο άρθρο «30» από το λανθασμένο «Διοικητι¬ 
κού - Λογιστικού θέσεις 3» στο σωστό «Διοικητικού - 
Λογιστικού θέσεις 4». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Ταχ. Κώδικας 

104 32 

ΤΕΕΕΧ : 

22.3211 ΥΡΕΤΟΗ 

ΡΑΧ 

5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.00* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52,48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου π μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












